钦定古今图书集成/明伦汇编/皇极典/第002卷 > 诗经 > 《烝民》
## 钦定古今图书集成/明伦汇编/皇极典/第002卷 > 诗经 > 《烝民》

天监有周，昭假于下。保兹天子，生仲山甫。

〈朱注〉天之监视有周，能以昭明之德感格于下，故保祐之，而为之生此贤佐，曰《仲山甫》焉。

又

王命仲山甫：“式是百辟。缵戎袓考，王躬是保。出纳王
命，王之喉舌。赋政于外，四方爰发。”

〈朱注〉“王躬是保”，所谓保其身体者也。出，承而布之也。纳，行而复之也。喉舌，所以出言也。发，发而应之也。

“肃肃王命，仲山甫将之。”邦国若否，仲山甫明之。“既明
且哲，以保其身。夙夜匪懈，以事一人。”

又

衮职有阙，仲山甫补之。

〈朱注〉《衮职》，王职也。天子龙衮，不敢斥言王阙，故曰“衮职有阙”也。